CELEX: 22022D1128
Language: sk
Date: 2022-03-18 00:00:00
Title: Rozhodnutie Spoločného výboru EHP č. 60/2022 z 18. marca 2022, ktorým sa mení príloha II (Technické predpisy, normy, skúšky a certifikácia) k Dohode o EHP [2022/1128]

7.7.2022   
               
               
                  SK
               
               
                  Úradný vestník Európskej únie
               
               
                  L 182/36
               
            
         ROZHODNUTIE SPOLOČNÉHO VÝBORU EHP č. 60/2022
         z 18. marca 2022,
         ktorým sa mení príloha II (Technické predpisy, normy, skúšky a certifikácia) k Dohode o EHP [2022/1128]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Komisie (EÚ) 2020/1255 zo 7. septembra 2020, ktorým sa mení nariadenie (ES) č. 1881/2006, pokiaľ ide o maximálne hodnoty obsahu polycyklických aromatických uhľovodíkov (PAU) v tradične údenom mäse a údených mäsových výrobkoch a v tradične údených rybách a údených produktoch rybolovu, a ktorým sa stanovujú maximálne hodnoty obsahu PAU v potravinách rastlinného pôvodu v prášku používaných na prípravu nápojov (1), sa má začleniť do Dohody o EHP.
                  
               
                     (2)
                  
                  
                     Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (3)
                  
                  
                     Príloha II k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V kapitole XII prílohy II k Dohode o EHP sa bod 54zzzz [nariadenie Komisie (ES) č. 1881/2006] mení takto:
            
                        1.
                     
                     
                        Dopĺňa sa táto zarážka:
                        
                                    „–
                                 
                                 
                                    
                                       32020 R 1255: nariadenie Komisie (EÚ) 2020/1255 zo 7. septembra 2020 (Ú. v. EÚ L 293, 8.9.2020, s. 1).“
                                 
                              
                  
                        2.
                     
                     
                        Text prispôsobenia b) sa nahrádza takto:
                        
                                    „b)
                                 
                                 
                                    V článku 7 ods. 6 sa do zoznamu dopĺňa tento text:
                                    
                                                „–
                                             
                                             
                                                Island: tradične údené mäso a mäsové výrobky, pričom pojem „tradične údené“ znamená vytvorenie dymu spaľovaním hnoja oviec, rašeliny, divorastúceho dreva a/alebo vresu v udiarni,
                                                Nórsko: tradične údené „eldhusrøykt pinnekjøtt“.“
                                             
                                          
                              
                                    c)
                                 
                                 
                                    V článku 7 ods. 7 sa do zoznamu dopĺňa tento text:
                                    
                                                „–
                                             
                                             
                                                Island: tradične údené ryby a údené produkty rybolovu, pričom pojem „tradične údené“ znamená vytvorenie dymu spaľovaním hnoja oviec, rašeliny, divorastúceho dreva a/alebo vresu v udiarni.““
                                             
                                          
                              
                  
         
            Článok 2
            Znenie nariadenia (EÚ) 2020/1255 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 19. marca 2022 pod podmienkou, že boli doručené všetky oznámenia podľa článku 103 ods. 1 Dohody o EHP (*).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 18. marca 2022
            
               
                  Za Spoločný výbor EHP
               
               
                  predseda
               
               Nicolas VON LINGEN
            
         
         
            (1)  Ú. v. EÚ L 293, 8.9.2020, s. 1.
         
            (*)  Ústavné požiadavky neboli oznámené.